钦定古今图书集成/历象汇编/岁功典/第043卷 > 夏日杂兴二首 刘基
## 钦定古今图书集成/历象汇编/岁功典/第043卷 > 夏日杂兴二首 刘基

曾楼迢递俯清郊，天际群山槛外交。日暖水禽鸣哺
子，风轻沙燕语寻巢。绿荷雨洗藏龟叶，翠竹烟寒集
凤梢。可叹仲宣归未得，苦吟终日倚衡茅。

菱叶荷花渐满池，红榴绿篠正相宜。天边日出园葵
觉，地底云生柱础知。长夏未应炎暑过，薄寒恰似晚
秋时。朝来苦怪双青鬓，辄向风前学素丝。

===夏日喜雨写怀二首　　　　　金幼孜===“粉署依丹禁，城虚爽气多。好风天上至，凉雨晚来过。”
翠岛浮香雾，瑶池澹绿波。九重闲视草，时复幸鸾坡。
夏过日初长，连朝雨送凉。卷帘书帙静，开户燕泥香。
赐果来东阁，分冰近御床。小臣叨侍从，屡得被恩光。